Ericu950/Stoicheia-meter-silver huggingface dataset:
πῶς τοίνυν , φησί , τὸν Θεὸν ἐροῦσιν ἀναισθητεῖν πρὸς τὰ ἡμέτερα , ὅστις ἡμῖν καὶ τὸ αἰσθάνεσθαι δέδωκεν , οὐκ ἂν δεδωκώς , εἰ μὴ καλὸν ἐγίνωσκεν , ὅπερ ἐδίδου ;
πᾶν δέ , εἴ τι καλόν , ἐν πρώτῃ τάξει παρὰ Θεῷ τῷ πάντων τῶν ἀγαθῶν αἰτίῳ καθέστηκεν 0 .
ὁ παιδεύων ἔθνη οὐχὶ ἐλέγξει , ὁ διδάσκων ἄνθρωπον γνῶσιν ;
ἐρωτᾷ καὶ ταῦτα , οὐχ ὡς ἀμφίβολα , ἀλλ ὡς ὁμολογούμενα , καὶ διὰ τῶν ἐρωτήσεων αἰσχύνην τοῖς ἀντιλέγουσι φέροντα .
Εἰ γὰρ ἔθνη πολλὰ παιδεύει , τουτέστι , τὴν ἀνθρωπότητα , πῶς οὐχὶ ἐλέγξει τοὺς ἀνὰ μέρος ἁμαρτάνοντας ;
παιδεύει δὲ πῶς τὰ ἔθνη ;
διδάσκων γνῶσιν , φησί ·
ποίαν γνῶσιν 0 ;
δηλαδὴ τοῦ ἀγαθοῦ καὶ τοῦ κακοῦ τὴν διάκρισιν , τοῦ βλάπτοντος καὶ τοῦ συμφέροντος .
ταῦτα γὰρ ἡμᾶς αὐτὸς οὐ διὰ μελητῶν τινων ἢ διδασκάλων , ἀλλὰ ταῖς φυσικαῖς ἐννοίαις ἐδίδαξεν 0 .
ὥστε καὶ διὰ τοῦτο ἐλέγξει ἁμαρτάνοντας , τουτέστι , κρινεῖ .
ἄγνοιαν γὰρ τοῦ ἀδίκου ἢ τοῦ δικαίου οὐ δυνατὸν ἡμᾶς παρὰ τοῦ Θεοῦ διὰ τοῦ φυσικοῦ νόμου , τὸ μέσον ἑκατέρου διδαχθέντας , προβάλλεσθαι 0 .
κύριος γινώσκει τοὺς διαλογισμοὺς τῶν ἀνθρώπων , ὅτι εἰσὶ μάταιοι .
τοῦτο νῦν οὐ μάτην ὁ ψαλμῳδὸς ἐνέταξε ·
μήποτε δὲ τὸν Θεὸν ἀνέχεσθαι τῶν ἀνθρώπων νομίσωμεν , ἀγνοοῦντα πηλίκα ἐν τοῖς λογισμοῖς πταίουσι , καὶ ὅσα διανοοῦνται μάταια τῆς εἰς τὸν Χριστὸν βλασφημίας ἁπτόμενα .
Οὐ τοίνυν ἀγνοεῖ , εἰδὼς δέ , τῷ μέλλοντι καιρῷ τὴν κρίσιν τὴν ἐπ αὐτοῖς ταμιεύεται ·
οὐ τὴν ἐπὶ πᾶσι 0 ·
τινὰς γὰρ ἤδη σωφρονίζει , περὶ ὧν τὰ ἐχόμενα λέγεται ·
μακάριος ἄνθρωπος ὃν ἂν παιδεύσῃς , Κύριε , καὶ ἐκ τοῦ νόμου σου διδάξῃς αὐτόν 0 .
πολλοῖς τρόποις ὁ παρὰ Θεοῦ παιδευθεὶς μακαρίζεται .
πρῶτον μέν , ὅτι βελτίων καὶ σωφρονέστερος γίνεται , ὥστε μηκέτι βίον κτηνώδη ζῇν , μη δὲ λογικὸν γεγονότα ἐν τοῖς ἀλόγοις τάττεσθαι 0 ·
ἔπειτα παρὰ τοῦ Θεοῦ παιδευθείς , ὡς παρὰ πατρὸς τύπτεται 0 ·
ὅθεν οὐ δὲ τιμωρεῖσθαι , ἀλλὰ παιδεύεσθαι λέγεται ·
τὸ μὲν γὰρ τιμωρεῖσθαι κριτῶν , τὸ δὲ παιδεύειν διδασκάλων ἴδιον 0 1 .
διόπερ ἐπήγαγεν , Ἐκ τοῦ νόμου σου διδάξεις αὐτόν , δεικνὺς ὡς οὐκ ὀργιζόμενος ὁ Θεὸς παιδεύει , νομομαθῆ δὲ ποιεῖ τὸν παιδευόμενον .
καὶ τί τὸ κέρδος 0 ;
τοῦ πραῧναι αὐτὸν ἀφ ἡμερῶν πονηρῶν ἕως οὗ ὀρυγῇ τῷ ἁμαρτωλῷ βόθρος 0 .
μακαρισμὸν οὗτος ὁ προφήτης μέγαν ἡγεῖται τῆς κολάσεως τῆς μελλούσης τὴν λύτρωσιν ·
διόπερ ἐν ἑτέρῳ ψαλμῷ λέγει ·
ὥστε εἰκότως καὶ νῦν μακάριον τὸν παρὰ Θεοῦ παιδευόμενον ἔταξεν , ἐπειδὴ ταῖς ἐνταῦθα παιδείαις τὰ μέλλοντα διαφεύγει δεινά , καὶ πραότητος ἐν ταῖς πονηραῖς ἡμέραις ἀπολαύει , τουτέστι , κατὰ τοὺς καιροὺς ἐν οἷς πειρῶνται πόνων οἱ κολαζόμενοι , ἐν οἷς καὶ τῷ ὄντως ἁμαρτωλῷ , δηλαδὴ τῷ διαβόλῳ  περὶ οὗ Παῦλος ἔλεγεν , Ἵνα γένηται καθ ὑπερβολὴν ἁμαρτωλὸς ἡ ἁμαρτία διὰ τῆς ἐντολῆς  , ὀρύττεται βόθρος .
Εὐτρεπίζεται γὰρ αὐτῷ τὰ μέλλοντα κολαστήρια , ἅπερ βόθρον ἀναγκαίως ἐκάλεσεν , ἐπειδήπερ ἐξ αὐτῶν οὔποτε ἀνακύψαι δυνήσεται , μένει δὲ ἐν αὐτοῖς βόθρου δίκην χωννύμενος .
ἐκεῖνο δὲ ὅμως ἐπιτηρήσασθαι ἄξιον , ὅτι οὐ τὴν αὐτὴν ἡμέραν πονηράν , καὶ πάλιν ἡμέρας πονηρὰς ὁ Δαυῒδ προσηγόρευσεν 0 ·
ἀλλ  ἐκείνη μέν ἐστι καθ ἣν ἡ κρίσις γίνεται , ἐξ ἧς ῥύεται τὸν ἐλεήμονα , ἐλευθερίαν αὐτῷ τὴν παντελῆ χαριζόμενος ·
αὗται δὲ οἱ τῶν βασάνων καιροί 0 .
ὅθεν αὐτοὺς εἰς πλῆθος Ἡμέρας εἰπών , οὐχ Ἡμέραν ἐκδέδωκεν , ἐν οἷς τῷ παιδευθέντι πραΰνει , τουτέστι , κουφίζει τὰ βασανιστήρια , ἀναλόγως ταῖς παιδείαις ἢ καὶ τῇ ἐπιστροφῇ καὶ διορθώσει , ἥτις ἂν ἐκ τῆς παιδείας γένηται .
ὅτι οὐκ ἀπώσεται Κύριος τὸν λαὸν αὐτοῦ , καὶ τὴν κληρονομίαν αὐτοῦ οὐκ ἐγκαταλείψει 0 .
Αἰτίαν ἧς ἕνεκα τοὺς μακαριζομένους ἐνταῦθα παιδεύει τὴν παροῦσαν ὁ ψαλμῳδὸς ἐπήγαγε .
φειδόμενος γὰρ τοῦ οἰκείου λαοῦ καὶ τῆς ἑαυτοῦ κληρονομίας , παιδεύει τινάς , ὅπως αὐτοί τε σωθῶσιν ἐπιστραφέντες , καὶ τοῖς ἄλλοις ἐπιστροφῆς ἀφορμὴ καὶ ὑπόδειγμα γένωνται .
ὡς εἴγε ἀπωθήσασθαι ἁμαρτά νοντα τὸν λαὸν τὸν οἰκεῖον , ἢ καταλιπεῖν τὴν ἑαυτοῦ κληρονομίαν τοῖς ἐχθροῖς τοῖς νοητοῖς ἠβούλετο , οὐκ ἂν ἡμᾶς ἐπαίδευεν , ἵνα πρὸς τὸ χεῖρον ἐξ ἀδικίας προκόψωμεν .
ὅτι γὰρ ὀργῆς ἐστι μεγάλης ἡ ἐγκατάλειψις , ἀκούσῃ τοῦ Θεοῦ πρὸς Ἰουδαίους λέγοντος ·
Οὐκ  μὴ  ἐπισκέψωμαι ὅταν μοιχεύωσιν αἱ νύμφαι αὐτῶν , καὶ ὅταν πορνεύσωσιν αἱ θυγατέρες αὐτῶν ·
καὶ πάλιν , Ἐγκαταλέλοιπα τὸν οἶκόν μου , ἀφῆκα τὴν κληρονομίαν ·
ἐγενήθη ἡ κληρονομία μου ἐμοὶ ὡς λέων ἐν δρυμῷ 0 .
ἕως οὗ δικαιοσύνη ἐπιστρέψῃ εἰς κρίσιν , καὶ ἐχόμενοι αὐτῆς πάντες οἱ εὐθεῖς τῇ καρδίᾳ 0 .
Οὐχ ὅτι κατὰ τὸ ἐπιστρέψαι δικαιοσύνην εἰς κρίσιν , τὸν λαὸν ὁ Θεὸς τὸν οἰκεῖον , ἢ τὴν ἑαυτοῦ κληρονομίαν ἀπώσεται 0 1 ·
ἀλλ  ἐπειδὴ τὰς παιδείας ἀπόδειξιν τοῦ μὴ ῥᾳθυμεῖν αὐτὸν τῆς ἑαυτοῦ κληρονομίας παρέδωκε , μέχρι τίνος τούτων χρεία διδάξαι σε τοῖς εἰρημένοις βούλεται .
ὅταν γὰρ Χριστὸς ἡ ὄντως δικαιοσύνη ἐπιστρέψῃ εἰς κρίσιν , καὶ καταλιπὼν τὸ μακροθυμεῖν 0 .
ἐπὶ τὸ κρίνειν τραπῇ , καὶ Πάντες οἱ εὐθεῖς τῇ καρδίᾳ , οἱ δίκαιοι δηλαδή , ἐχόμενοι ταύτης , τουτ έστιν , οὐκ ἐν αὐτῇ ὡς κρινόμενοι , ἀλλὰ περιιστάμενοι , ὡς τὸν κρίνοντα δορυφοροῦντες , γένωνται  διόπερ οἱ ἄλλοι ἑρμηνευταὶ ἀντὶ τοῦ , Ἐχόμενοι αὐτῆς , Ὀπίσω αὐτοῦ ἐκδεδώκασι  , τότε αἱ ἀνὰ μέρος ἀργοῦσι παιδεῖαι ·
οὐ δὲ γὰρ ὑπομνήσεως , ἀλλ ἀνταποδόσεώς ἐστι τοῦ Θεοῦ τὸ κριτήριον .
διάψαλμα τούτου χάριν προσέθηκεν , ἐπειδὴ τὸν κοινὸν λόγον εἰς οἰκεῖον μετέστησε πρόσωπον .
τίς ἀναστήσεταί μοι ἐπὶ πονηρευομένοις , ἢ τίς συμπαραστήσεταί μοι ἐπὶ τοῖς ἐργαζομένοις τὴν ἀνομίαν ;
πόλεμον ἡμῖν ἰσχυρὸν καὶ λίαν ἀκμάζοντα , τὰς πονηρὰς δυνάμεις ὁ προφήτης αἰνίττεται , καὶ μονονουχὶ τὰ τοῦ Παύλου λέγει ·
Οὐκ ἔστιν ἡ πάλη πρὸς αἷμα καὶ σάρκα , ἀλλὰ πρὸς τὰς ἀρχάς , πρὸς τὰς ἐξουσίας , πρὸς τοὺς κοσμοκράτορας τοῦ σκότους , πρὸς τὰ πνευματικὰ τῆς πονηρίας 0 ·
καθ ὧν τὴν συμμαχίαν αἰτεῖ καὶ ζητεῖ .
τίς κατ αὐτῶν , ἡμῖν ἀναστὰς ἐπικουρῆσαι , συμπολεμῆσαι δύναται ;
μὴ τοίνυν ἀρέσκου τοῖς πονηρευομένοις , μη δὲ τέρπου τοῖς ἐργαζομένοις τὴν ἀνομίαν , οἷς ὁ προφήτης οὐ μόνον πολεμεῖν παρεσκεύασται , ἀλλὰ καὶ συμπολεμοῦντα ζητεῖ , ὅνπερ δὴ καὶ ἐπήγαγεν .
Εἰ μὴ ὅτι Κύριος ἐβοήθησέ μοι , παρὰ βραχὺ παρῴκησε τῷ ᾅδῃ ἡ ψυχή μου 0 .
μόνου Θεοῦ , φησί , τῆς συμμαχίας χρῄζομεν ·
μόνος ἡμῖν ἐπαμῦναι πρὸς τοιαύτην παράταξιν δύναται .
ἄρα δὲ ἀναμνησθεὶς τοῦ γεγονότος ἐπὶ τῇ Βηρσαβεὲ παραπτώματος , τὰ παρόντα ἐμέλισεν ;
Εἰ μὴ γὰρ τότε ὁ Θεὸς τὸν Νάθαν ἀποστείλας ἐβοήθησε τῷ Δαυΐδ , ἐγείρας αὐτὸν διὰ τῶν ἐκείνου ῥημάτων εἰς μετάνοιαν , παροικεῖν αὐτοῦ ἡ ψυχὴ τῷ ᾅδῃ , δηλαδὴ τῷ τῆς ἁμαρτίας θανάτῳ , ἐκινδύνευεν .
Εἰ δὲ δίκαιος ῥᾳθυμῶν τῷ θανάτῳ παροικεῖ , ὁ ἀσεβὴς ἐνοικεῖ καὶ κατοικεῖ ·
Οὐκ ἔστι γὰρ αὐτῷ ἐν τῷ θανάτῳ ἀνάνευσις ·
ἐπειδὴ Ἐμπεσών , καθά φησιν ὁ Σολομών , εἰς βάθος κακῶν , καταφρονεῖ .
Εἰ ἔλεγον , σεσάλευται ὁ πούς μου , τὸ ἔλεός σου , Κύριε , ἐβοήθει μοι .
ὃς γὰρ ἂν ἐπιγνῷ καὶ ἐξείπῃ τὸ οἰκεῖον ἁμάρτημα , καὶ σαλευθεὶς μή τε ῥᾳθυμήσῃ μή τε ἀπογνῷ , ἀλλ ἐν αἰσθήσει γένηται , οὗτος τῆς τοῦ Θεοῦ ῥοπῆς καὶ τοῦ ἐλέους παραχρῆμα αἰσθάνεται πρὸς βοήθειαν .
κατὰ τὸ πλῆθος τῶν ὀδυνῶν μου ἐν τῇ καρδίᾳ μου , αἱ παρακλήσεις σου εὔφραναν τὴν ψυχήν μου 0 .
ἰατροῦ καὶ τοῦτο ἐπιστήμονος , ἀνάλογα τοῖς τραύμασιν ἐπιβάλλειν τὰ φάρμακα 0 .
ὀδύνας δὲ ἐν τῇ καρδίᾳ , εἴ τε τὰς ἐπὶ τοῖς ἁμαρτήμασι τοῖς οἰκείοις λύπας τὰς γινομένας ἐξ ἐπιστροφῆς καὶ κατανύξεως  λέγοις  , εἴ τε τὰς ἐπὶ ταῖς εὐπραγίαις τῶν ἁμαρτωλῶν , εἴ τε τὰς ἐπιφερομένας ἡμῖν ἀδίκως ἐπαγωγάς , ἀνάλογον πάσαις ὁ Θεὸς παρέχει τὴν παράκλησιν 0 1 .
Οἱ μὲν γὰρ ἀδίκως ἐπιβουλευόμενοι , παράκλησιν καινήν , τοῦτον τοῦ Χριστοῦ τὸν μακαρισμὸν ἔχουσι ·
Οἱ δὲ ἐπὶ ταῖς ἁμαρτίαις ταῖς οἰκείαις στενάζοντες , μεγάλα καὶ οὗτοι μακαρίζονται ·
ὅσοι δὲ πάλιν ἐν ταῖς εὐθηνίαις τῶν παρανόμων στενάζουσιν , ὅταν ἐκείνοις ὄλεθρος ἐπέλθοι , τότε τῆς δόξης τῆς ἑαυτῶν αἰσθάνονται ·
Εὐφρανθήσεται γὰρ δίκαιος ὅταν ἴδῃ ἐκδίκησιν .
Εἰ δὲ καὶ ὀδύνας ψυχῆς , οἷον πόνους καὶ τραύματα , λέγῃς τὰ ἁμαρτήματα 0 ·
πολλὴν γὰρ τούτοις παράκλησιν παρὰ τοῦ Χριστοῦ 0 ·
δεῦτε πρός με , πάντες οἱ κοπιῶντες καὶ πεφορτισμένοι , κ ἀγὼ ἀναπαύσω ὑμᾶς ·
καὶ πάλιν , Οὐκ ἦλθον κρῖναι τὸν κόσμον , ἀλλὰ σῶσαι τὸν κόσμον .
μὴ συμπροσέστω σοι θρόνος ἀνομίας , ὁ πλάσσων κόπον ἐπὶ πρόσταγμα .
θρόνος ἀνομίας ὁ διάβολος εἰκότως ὀνομάζεται ·
εἴ τε γὰρ βασιλείαν τὸν θρόνον , εἴ τε ἀνάπαυσιν λέγοις , εἴ τε τινὰ καθέδραν , ἀνομία ἐν τῷ διαβόλῳ καὶ βασιλεύει καὶ ἀναπαύεται 0 1 2 .
ἀλλὰ μὴν καὶ κριτὴς ἀδικίας , οὐχ ὡς κατακρίνων τὴν ἀδικίαν , ἀλλ ὡς ἄδικα κρίνων , ἐπωνόμασται .
Οὗτος πλάσσει κόπον ἐπὶ πρόσταγμα , δηλαδὴ τὸ τοῦ Θεοῦ .
ἐπίπονον γὰρ ἡμῖν τὸν θεῖον κατασκευάζει νόμον , ἡδονὴν καὶ ῥᾳστώνην ὑποτιθέμενος .
ὁ Θεὸς δὲ ἀνέχεται αὐξῆσαι τὸν μισθὸν τοῖς ἐργαζομένοις τὸν νόμον τὸν ἑαυτοῦ βουλόμενος ·
ἐπειδὴ Ἕκαστος τὸν ἴδιον μισθὸν λήψεται κατὰ τὸν ἴδιον κόπον .
Οὗτος οὐ συμπροσέσται τῷ Θεῷ , τουτ έστιν , οὐ δὲ συμπαραστήσεταί ποτε κατὰ τὸν καιρόν , δηλονότι τῆς κρίσεως οἱ μὲν γὰρ ἄγγελοι τῷ Θεῷ παραστήσονται κρίνοντι ·
οὗτος δὲ οὐ παραστήσεται ·
ἐπειδὴ εἰ καὶ τὴν οὐσίαν ἔχει , ἀλλὰ τῆς ἀξίας ἐκπέπτωκε .
διατί δὲ οὐ παραστήσεται ;
ἐπειδὴ ὁ Θεὸς κρίνων φιλανθρώπως κρίνει ·
οὗτος δὲ λίαν ὑπάρχει μισάνθρωπος , ὡς δηλοῖ τὰ ἑπόμενα ·
περὶ γὰρ αὐτοῦ καὶ τῶν σὺν αὐτῷ καθημένων καὶ στρατευομένων λέγεται ·
θηρεύσουσιν ἐπὶ ψυχὴν δικαίου , καὶ αἷμα ἀθῶον καταδικάσονται .
τὴν αἰτίαν ἐξέθετο σαφῶς , ἧς ἕνεκα οὐ παραστήσεται τῷ κριτηρίῳ τῷ μέλλοντι ·
ἐπειδὴ καὶ ψυχὴν δικαίου θηρεῦσαι οὐκ ὀκνήσουσιν , ἀφορμὴν λαβόντες καὶ τὸ γεγονὸς ἐν ἀγνοίᾳ ἢ παρὰ γνώμην πλημμέλημα 0 ·
ἀλλὰ καὶ Αἷμα καταδικάσουσιν ἀθῶον , ἐάν τις αὐτοῖς ἐξουσία καταδικάζειν γένηται .
ὅθεν οὐ δὲ κατηγορεῖν αὐτοῖς ἢ καταμαρτυρεῖν ὁ Θεὸς ἐπιτρέπει , ἡνίκα τὰ πταίσματα τὰ ἡμέτερα κρίνεται , ἀλλὰ τοὺς λογισμοὺς ἡμῶν κατηγόρους , τὸ συνειδὸς δὲ εἰς μαρτύριον καλεῖ .
φησὶ γὰρ ὁ Παῦλος ·
συμμαρτυρούσης τῆς συνειδήσεως ἡμῶν , καὶ μεταξὺ ἀλλήλων τῶν λογισμῶν κατηγορούντων ἢ καὶ ἀπολογουμένων ·
οὕτω γὰρ κρίνεται παρὰ Θεῷ τὰ κρυπτὰ τὰ ἡμέτερα .
καὶ ἐγένετό μοι Κύριος εἰς καταφυγήν , καὶ ὁ Θεός μου εἰς βοηθὸν ἐλπίδος μου 0 .
τίς ἐγένετο ;
ἔστω οἱ ἄλλοι ἑρμηνευταὶ ἐκδεδώκασιν ·
ὥστε εἰς τὴν τοῦ Μονογενοῦς ἐνδημίαν τὸ ῥηθὲν ἐκλαμβάνεσθαι 0 ·
αὐτὸς γὰρ ἡμῖν καταφυγὴ ὑπὸ τῶν ὄντων ἐχθρῶν διωκομένοις γεγένηται ·
αὐτὸς καὶ βοηθὸς ἐλπίδος κινδυνευούσης ἤδη 0 ·
ἐν ἀπογνώσει γὰρ διὰ τὸ πλῆθος τῆς ἀσεβείας ὑπήρχομεν .
ἀλλὰ τὴν ἀπόγνωσιν ἔλυσεν εἰπών ·
ἦλθεν ὁ Υἱὸς τοῦ ἀνθρώπου ζητῆσαι καὶ σῶσαι τὸ ἀπολωλός .
καὶ ἀποδώσει αὐτοῖς Κύριος τὴν ἀνομίαν αὐτῶν ·
καὶ κατὰ τὴν πονηρίαν αὐτῶν ἀφανιεῖ αὐτοὺς Κύριος ὁ Θεός .
τοῦτο δικαίου κριτοῦ , ἀποδοῦναι τὴν ἀνομίαν τούτοις , οἵπερ αὐτῆς τὴν αἰτίαν δεδώκασιν 0 .
ἀνομίαν δὲ ἀκούων , τὴν ἡτοιμασμένην , ἐπ αὐτῇ τιμωρίαν ἐκλάμβανε .
διόπερ ἡ πέμπτη καὶ ἕκτη τῶν ἐκδόσεων βίβλος Τὰς ὀδύνας αὐτῶν φησι .
μεγίστην γὰρ ταύτην οἱ πονηροὶ τιμωρίαν ὑφίστανται , ὅταν αὐτοί τε ἐκ μέσου καὶ τὰ παρ αὐτῶν γίνηται ·
ὅταν μηκέτι τρέφωνται ταῖς τῶν ἀνθρώπων διαφοραῖς καὶ προσκόμμασιν 0 .
ἀφανιεῖ τοίνυν αὐτούς , οὐκ ἀφανίζων αὐτῶν τὴν οὐσίαν ·
μένειν γὰρ αὐτοὺς διηνεκῶς κολαζομένους βούλεται ·
ὅθεν καὶ τὸ ἑτοιμασθὲν αὐτοῖς πῦρ χρηματίζει αἰώνιον ·
ἀλλ ἀφανίζει ἐκ μέσου ποιῶν , καταργῶν αὐτῶν τὴν δυναστείαν , μηκέτι μέσους ἡμῶν εἶναι συγχωρῶν .
νῦν μὲν γάρ , ἐπειδὴ ἀγωνιζόμεθα ἵνα στεφανωθῶμεν , ἀντιπάλου τάξιν ἔχει ·
καὶ διὰ τοῦτο ἐνεργεῖν συγχωρεῖται ·
ὁ δὲ μέλλων αἰὼν οὐκ ἔστιν ἀγῶνος , ἀλλ ἀμοιβῆς ·
οὐ πάλης , ἀλλὰ στεφάνου 0 .
διόπερ ὁ Παῦλος περὶ μὲν τοῦ παρόντος βίου φησί ·
τὸν ἀγῶνα τὸν καλὸν ἠγώνισμαι , τὸν δρόμον τετέλεκα , τὴν πίστιν τετήρηκα ·
περὶ δὲ τοῦ μέλλοντος , Λοιπὸν ἀπόκειταί μοι ὁ τῆς δικαιοσύνης στέφανος , ὃν ἀποδώσει μοι ὁ Κύριος ἐν ἐκείνῃ τῇ ἡμέρᾳ , ὁ δίκαιος κριτής .
ὥστε εἰκότως οἱ ἐχθροί , παυσαμένης τῆς πλάνης τῆς πρὸς αὐτούς , ἀφανίζονται .
Αἶνος ᾠδῆς τῷ Δαυΐδ 0 ·
ἀνεπίγραφος παρ  Ἑβραίοις 0 .
ψαλμὸς ϟδʹ .
Εἰ καὶ τοῖς Ἐβραίοις ὁ ψαλμὸς ἀνεπίγραφος , ὡς κοινῆς ὑπαρχούσης τῆς εἰς αὐτὸν ὑποθέσεως , ἀναγκαίαν ὅμως αὐτῷ ἐπιγραφὴν οἱ Ἑβδομήκοντα τάττουσιν , Αἶνον ᾠδῆς ἐπιγράψαντες , ἐπειδὴ δοξολογία τῇ προφητείᾳ μέμικται ·
ἔθος δὲ τοῦτο τοὺς ψαλμοὺς τοὺς οὕτως ἔχοντας ἐπιγράφεσθαι 0 .
δεῦτε ἀγαλλιασώμεθα τῷ Κυρίῳ ·
ἀλαλάξωμεν τῷ Θεῷ σωτῆρι ἡμῶν .
δεῦτε πρὸς τίνας λέγει ;
ὁρᾷς γάρ , οὐ προσέθηκεν ·
ἀπρόσωπον δὲ τὴν κλῆσιν ἐκθέμενος ἐπιτρέπει πᾶσιν ὡς κεκλημένοις προσέρχεσθαι .
τίνα δὲ ταύτην καὶ ἐπὶ τίσιν ἐδίδαξε , μηνύει τὰ ἐχόμενα .
προφθάσωμεν τὸ πρόσωπον αὐτοῦ ἐν ἐξομολογήσει , καὶ ἐν ψαλμοῖς ἀλαλάξωμεν αὐτῷ .
ὁρᾷς ὅτι λύτρωσιν ἁμαρτημάτων εὐαγγελίζεται ;
τοῦτο γὰρ μηνύει σαφῶς ἡ ἐξομολόγησις .
ἀγαλλιᾶσθαι τοίνυν ἐπὶ ταύτῃ καὶ ἀλαλάζειν , τουτέστι .
φωνὴν βοᾷν ἐπινίκιον , ὡς τῶν νοητῶν ἡττημένων ἐχθρῶν , ἀναγκαίως παρεγγυᾷ 0 .
ἀλαλάζειν δὲ καὶ ἀγαλλιᾶσθαι Θεῷ ·
αὐτοῦ γὰρ ἔργον ἡ ἧττα τῶν ἐχθρῶν , καὶ ἡ τῶν ἡμετέρων πλημμελημάτων συγχώρησις 0 .
ὅθεν αὐτοῦ καὶ τὸ πρόσωπον προφθάσαι ὑπερτίθεται προσαπαντῆσαι τῷ Χριστῷ .
Οὗτος γὰρ τοῦ Πατρὸς πρόσωπον προτρέπον διὰ τῆς ἐξομολογήσεως .
ἐπεὶ μη δὲ ἄλλως τῷ Κριτῇ εἰς ὄψιν ἐλθεῖν οἱ ἁμαρτωλοί , ἀλλὰ προλαβόντες καὶ φθάσαντες ἐξαγορεῦσαι τὰς ἑαυτῶν πλημμελείας , δυνάμεθα 0 .
λέγε σὺ πρῶτος τὰς ἁμαρτίας σου ἵνα δικαιωθῇς .
ὅταν δὲ ἐξομολογησώμεθα , τότε καὶ ἐν ψαλμοῖς ἀλαλάζειν δυνάμεθα .
ᾠδὴ γὰρ ἐπινίκιος , ὅπερ ἐστὶν ἀλαλαγμός , ἀπὸ καρδίας ῥυπαρᾶς καὶ βεβήλου γλώττης οὐχ ἁρμοδίως προφέρεται ·
ἑκατέρας δὲ τῇ ἐξαγορεύσει καθαρθείσης , θυσία γίνεται ἡ ᾠδή , καὶ ὁ ψαλμὸς ἡμῖν ἀλαλαγμὸς εὑρίσκεται .
ὅτι Θεὸς μέγας Κύριος , καὶ βασιλεὺς μέγας ἐπὶ πᾶσαν τὴν γῆν 0 1 .
μὴ σαυτῷ , φησί , λογίζου τὴν νίκην , μη δὲ ἀλαλάζων , ὡς αὐτὸς κατορθώσας , σεμνύνου τῶν ἐναντίων τὴν τρόπωσιν .
πῶς γὰρ ἂν ὁ κάτω τοὺς ἀπὸ ὕψους πολεμοῦντας ἐνίκησας ;
ἢ πῶς τοὺς ἀσάρκους ὁ σάρκινος 0 ;
ἐνίκησας δὲ ὅμως , ἐπειδὴ ὁ Θεός , ὅστις ἡμῶν ἀντελάβετο , μέγας ἐστὶ Κύριος , καὶ μέγας βασιλεύς 0 ·
ὡς μέγας Κύριος , τοὺς καλῶς αὐτῷ δεδουλευκότας οὐ μόνον ἐλευθερῶν , ἀλλὰ καὶ εἰς υἱοθεσίαν καλῶν 0 ·
ὡς μέγας βασιλεύς , τοὺς ἀγαθῷ ζήλῳ στρατευσαμένους οὐχ ἁπλῶς ἄρχοντας ποιῶν , ἀλλὰ καὶ κοινωνοὺς τῆς αὐτοῦ βασιλείας ἐργαζόμενος 0 .
ἐπὶ τίνας δέ ἐστι μέγας ;
ἐπὶ πάντας τοὺς θεούς , δηλαδὴ τοὺς δικαίους 0 .
τὸ γὰρ τοῦ Θεοῦ μέγεθος τοῖς ἀσεβοῦσιν ἠγνόηται .
τοῖς δὲ εὐσεβοῦσιν ἔγνωσται .
Οὐ γὰρ ἐπειδὴ τυφλοὶ τὸ φῶς ἀγνοοῦσιν , ἡ δόξα παρὰ τοῦτο τοῦ ἡλίου ἠλάττωται ·
οὐ δὲ ὅτι οἱ ἀσεβεῖς τὴν τοῦ Θεοῦ δυναστείαν παραλογίζονται , μικρὰ τοὺς εὐσεβοῦντας προσήκει περὶ τῆς αὐτοῦ διανοεῖσθαι δυνάμεως ·
οὕσπερ δὴ καὶ θεοὺς προσηγόρευσεν , ἐπειδὴ τῶν ἀσεβῶν οἱ δίκαιοι θεοὶ παρὰ τοῦ Θεοῦ κεχειροτόνηνται .
ὅθεν πρὸς τὸν Μωϋσέα φησί ·
τέθεικά σε θεὸν τοῦ Φαραώ .
ὅτι ἐν τῇ χειρὶ αὐτοῦ τὰ πέρατα τῆς γῆς , καὶ τὰ ὕψη τῶν ὀρέων αὐτοῦ εἰσι 0 .
μέγαν προσαγορεύσας τὸν Θεόν , εἰκότως αὐτοῦ διηγεῖται τὸ μέγεθος , οὐχ ὅσον ἐστίν , ἀλλ ὅσον ἡμεῖς καταλαβεῖν ἐκ τῶν ὁρωμένων κτισμάτων δυνάμεθα ·
καὶ σύμφωνα τῆς Ἡσαΐου προφητείας ἐκτίθεται .
φησὶ γὰρ ἐκεῖνος ·
ὁ κατέχων τὸν γῦρον τῆς γῆς δρακί 0 ·
τίς ἔστησε τὰ ὄρη σταθμῷ , καὶ τὰς νάπας ζυγῷ ;
ὅτι αὐτοῦ ἐστιν ἡ θάλασσα καὶ αὐτὸς ἐποίησεν αὐτήν , καὶ τὴν ξηρὰν αἱ χεῖρες αὐτοῦ ἔπλασαν .
Εἰπὼν τὰ στοιχεῖα , τὰ ἐν τοῖς στοιχείοις ἀναγκαίως ἐδήλωσεν .
Εἴτε τοίνυν πορευόμεθα θάλατταν , εἴ τε γεωργοῦμεν τὴν γῆν , εἰδότες τίνος ταῦτα τυγχάνει κτίσματά τε καὶ κτήματα , εὐχαριστῶμεν ὅτι τηλικαῦτα πρὸς χρῆσιν ἡμετέραν παρήγαγεν , οὐ τὴν μέχρι λόγων , τὴν ἐξ ἔργων δὲ αὐτῷ δοξολογίαν προσφέροντες .
ποίαν δὲ ταύτην 0 ;
δεῦτε προσκυνήσωμεν καὶ προσπέσωμεν αὐτῷ , καὶ κλαύσωμεν ἐναντίον Κυρίου τοῦ ποιήσαντος ἡμᾶς .
προσκυνήσωμεν ὡς δοῦλοι , προσπέσωμεν ὡς ἐπικουρίας τῆς παρ αὐτοῦ δεόμενοι 0 ·
κλαύσωμεν ὡς ἁμαρτωλοί , καὶ τῆς πρεσβείας οὐκ ἂν ἄλλως εἰ μὴ διὰ συμπαθείας τευξόμενοι 0 .
Οὐδὲν δὲ ἡμᾶς τῶν εἰρημένων εἰκὸς αἰσχύνεσθαι 0 ·
ἐναντίον γὰρ τοῦ ποιήσαντος ἡμᾶς , δηλαδὴ τοῦ ἐξ οὐκ ὄντων παραγαγόντος , γίνεται ·
ὁ δὲ ἐξ οὐκ ὄντων παραγαγών , πάσης οὗτος εὐεργεσίας αἴτιος 0 .
τίς τοίνυν τῷ καὶ μικρὸν εὐεργετήσαντι 0 .
μήτι γε τοσαῦτα , προσκυνεῖν ἢ καὶ κλαίειν αὐτὸν ἱκετεύων αἰσχύνεται ;
ὥστε καὶ σφόδρα ἀκολούθως ἐπήγαγε τὰ ἑπόμενα ·
ὅτι αὐτός ἐστιν ὁ Θεὸς ἡμῶν , καὶ ἡμεῖς λαὸς νομῆς αὐτοῦ , καὶ πρόβατα χειρὸς αὐτοῦ 0 1 .
Εἰ καὶ ὁ Θεὸς ποιητὴς καθέστηκεν , ἀλλ ὅμως , δι ἣν ἔχει πρὸς ἡμᾶς κηδεμονίαν καὶ πρόνοιαν , Λαός ἐσμεν νομῆς αὐτοῦ , τουτ έστιν , αὐτὸν νεμόμενοι καὶ τροφὴν αὐτὸν ἔχοντες .
ἐσμὲν δὲ καὶ Πρόβατα χειρὸς αὐτοῦ , ἐπειδὴ καὶ ποιμὴν ὁ Θεὸς τοῦ ἀνθρωπίνου γένους καθέστηκε .
πῶς δὲ ἡμᾶς ποιμαίνει ;
τῇ αὑτοῦ χειρί , τουτέστι , τῇ ἀνθρωπότητι 0 .
ἐν αὐτῇ γάρ , ὅπερ ἐστὶ ποιμένος ἴδιον , τὴν ψυχὴν δεδωκὼς ὑπὲρ τῆς ποίμνης , ἔδειξε .
διὸ καὶ Ἡσαΐας φησίν ·
ὡς ποιμὴν ποιμανεῖ τὸ ποίμνιον αὐτοῦ , καὶ τῷ βραχίονι αὐτοῦ συνάξει ἄρνας .
σήμερον τῆς φωνῆς αὐτοῦ ἐὰν ἀκούσητε , μὴ σκληρύνατε τὰς καρδίας ὑμῶν , ὡς ἐν τῷ παραπικρασμῷ κατὰ τὴν ἡμέραν τοῦ πειρασμοῦ ἐν τῇ ἐρήμῳ , οὗ ἐπείρασάν με οἱ πατέρες ὑμῶν 0 .
Οὐ μιᾶς ἡμέρας εἶναι σημαντικόν , οὐ δὲ τοῦ παρόντος αἰῶνος τό , Σήμερον , Παῦλος ἡμῖν , Ἑβραίοις ἐπιστέλλων , ἐδίδαξε ·
παρακαλεῖτε ἑαυτοὺς καθ ἑκάστην ἡμέραν , ἄχρις οὗ τὸ σήμερον καλεῖται , ἵνα μὴ σκληρυνθῇ ἐξ ὑμῶν τις ἀπάτῃ τῆς ἁμαρτίας .
ἐὰν τοίνυν τῆς φωνῆς αὐτοῦ ἐν τῷ παρόντι αἰῶνι ἀκούσωμεν  ἀκηκόαμεν γάρ ·
τὰ πρόβατα τὰ ἐμὰ τῆς φωνῆς μου ἀκούουσι καὶ ἀκολουθοῦσί μου  , μὴ σκληρύνωμεν τὰς καρδίας ἡμῶν , μη δὲ ζηλώσωμεν τὸν τῶν Ἰουδαίων λαόν , οἶκον παραπικραίνοντα καὶ λαὸν σκληροκάρδιον ἐν τοῖς προφήταις λεγόμενον ·
ὃς πολλάκις μὲν τὸν Θεὸν ἐν τῇ ἐρήμῳ ἐξεπείρασε καὶ παρεπίκρανεν ·
ἐξαιρέτως δὲ ἡνίκα τὸν Χανανίτην νικήσαντες , δέον εὐχαριστεῖν , κατελάλουν τοῦ Θεοῦ τὴν ἐξ Αἰγύπτου ἐκδημίαν αἰτιώμενοι ·
ὅτε καὶ ὄφεις αὐτὸν θανατοῦντας ἀπέστειλεν ·
ὥστε καὶ τὸν Παῦλον λέγειν 0 ·
μὴ ἐκπειράζωμεν τὸν Κύριον , καθὼς καί τινες αὐτὸν ἐξεπείρασαν , καὶ ὑπὸ τῶν ὄφεων ἀπώλοντο .
τοίνυν παρεγγυᾷ , ὅταν ὁ νοητὸς ἐχθρὸς τροπωθῇ , καὶ ἀκουστὴ γένηται ἡ τοῦ Θεοῦ φωνὴ διὰ τῆς τοῦ Μονογενοῦς ἐπιδημίας  τότε γὰρ ὁ προφήτης οὐ προφήτης τις ἦν , οὐ νόμου μεσίτης , αὐτὸς δὲ ὁ Θεὸς ὑπῆρχε φθεγγόμενος  , μὴ καταλαλεῖν ἐφ οἷς εὐχαριστεῖν δέον , ὅπερ οἱ παῖδες τῶν Ἰουδαίων ἐποίησαν , πλάνον αὐτὸν καὶ νόμου παραβάτην ὀνομάζοντες 0 ·
διόπερ οἱ καταλαλοῦντες ὑπὸ τῶν ὄφεων τῶν νοητῶν ἀπόλλυνται .
ἐδοκίμασάν με καὶ εἶδον τὰ ἔργα μου τεσσαράκοντα ἔτη .
μέχρι τῶν ἐνταῦθα στίξον , καὶ μετὰ τοῦτο μελῴδει τὰ ἑπόμενα ·
προσώχθισα τῇ γενεᾷ ἐκείνῃ 0 ·
ἐπειδὴ καὶ Παῦλος οὕτω τὴν ψαλμικὴν ταύτην μαρτυρίαν παρατιθέμενος ἔστιξεν .
ἐδοκίμασάν με , καὶ εἴδοσαν τὰ ἔργα μου τεσσαράκοντα ἔτη ·
ἐπήγαγε ·
διὸ προσώχθισα τῇ γενεᾷ ἐκείνῃ , ἀναγκαίᾳ τῇ διαστολῇ καὶ κατὰ λόγον χρησάμενος 0 ·
ἐπειδὴ τεσσαράκοντα μὲν ἔτη κατὰ τὴν ἔρημον παρ αὐτῶν ὁ Θεὸς ἐδοκιμάζετο .
ἐδοκιμάζετο δὲ τῇ τῶν σημείων ἐνδείξει , ἡνίκα ἔλεγον ·
ἐπεὶ ἐπάταξε πέτραν καὶ ἐῤῥύησαν ὕδατα , μὴ καὶ ἄρτον δύναται δοῦναι ἢ ἑτοιμάσαι τράπεζαν τῷ λαῷ αὐτοῦ ;
Αὐτὸς δὲ Ἔβρεξεν αὐτοῖς μάννα φαγεῖν , καὶ ἔβρεξεν ἐπ αὐτοῖς ὡσεὶ χνοῦν σάρκας , καὶ ὡσεὶ ἄμμον θαλασσῶν πετεινὰ πτερωτά .
ταῦτα γὰρ ἐν τῷ ἑβδομηκοστῷ καὶ ἑβδόμῳ ψαλμῷ ἐμελῳδήθη τῷ Πνεύματι .
ἐφ  οἷς τῇ γενεᾷ ἐκείνῃ , ἥτις ἀγνώμων μετὰ τοσαῦτα σημεῖα καὶ ἄπιστος ἔμεινεν , οὐ προσκαίρως , ἀλλὰ διηνεκῶς προσώχθισεν .
ὅθεν οὐ δὲ χρόνον προσέθηκε .
πλήν , ἀντὶ Προσώχθισα , Δυσηρεστήθην , τουτέστι , δυσχερῶς καὶ οὐ δὲ ὅλως ἠρέσθην , τοῖς λοιποῖς τῶν ἑρμηνευτῶν εἴρηται .
Αὐτοὶ δὲ οὐκ ἔγνωσαν τὰς ὁδούς μου .
Εἰκότως δυσάρεστος ὁ Θεὸς πρὸς τὸν λαὸν τῶν Ἰουδαίων ἔμεινεν , ἐπειδὴ διηνεκῆ τὴν πλάνην , οὐχὶ πρόσκαιρον ἔχουσι .
ὁ δὲ διηνεκῶς πλανώμενος πότε ἐπιστρέψει ;
ἄλλως τε οὐ γλώσσῃ , καρδίᾳ δὲ πλανῶνται , ὅπερ ἐστὶ χαλεπώτατον ·
ταύτης γὰρ ἠπατημένης , ἡ νόσος ἀδιόρθωτος 0 .
ὅθεν αὐτοὺς διὰ τῆς Ἡσαΐου προφητείας ἐμέμφετο ·
λαὸς οὗτος τοῖς χείλεσί με τιμᾷ ·
τῇ δὲ καρδίᾳ πόῤῥω ἀπέχει ἀπ ἐμοῦ .
καὶ τί καὶ πλάνην τῆς καρδίας ἐποίησεν ;
ἀγνωσία τῶν ὁδῶν τοῦ Θεοῦ , δηλαδὴ τῶν ἐντολῶν , ἃς οὐχ οὕτως οἱ μελετῶντες γινώσκουσιν , ὅσον οἱ ἐργαζόμενοι 0 .
ὥστε νῦν ἀγνωσίαν τὴν ἀργίαν ἐκάλεσε .
γνῶσις γὰρ ὄντως ἡ διὰ τῶν πράξεων 0 ·
ἐπεὶ καὶ τὴν θάλασσαν ἐξ ἀκοῆς , ἢ τῆς πόῤῥωθεν ὄψεως γινώσκομεν ἅπαντες 0 ·
ἀλλὰ τὴν ἀληθῆ γνῶσιν γινώσκουσιν οἱ ταύτην ἐργαζόμενοι .
ὡς ὤμοσα ἐν τῇ ὀργῇ μου , εἰ εἰσελεύσονται εἰς τὴν κατάπαυσίν μου .
τό , Ὡς , ἐνταῦθα οὐ παραβολή τίς ἐστιν , ἀλλὰ τοῦ λόγου βεβαίωσις .
τουτέστιν , Ὄντως ὤμοσα .
καθάπερ ὅταν λέγῃ 0 ·
ὡς ἀγαθὸς ὁ Θεὸς τοῦ Ἰσραὴλ τοῖς εὐθέσι τῇ καρδίᾳ 0 ·
ὡς ἐμεγαλύνθη τὰ ἔργα σου , Κύριε ·
ὅρκον δὲ τὴν ἀπειλὴν τοῦ Θεοῦ τὴν ἀμετάτρεπτον νόησον .
ἐπειδὴ γὰρ ἡμῖν μεταμεληθῆναι ὀμωμοκόσιν οὐκ ἔξεστιν ·
ὅσα ὁ Θεὸς ἐπαγγειλάμενος , ἢ ἀπειλήσας , οὐκ ἔτι μετατί θησι , ταῦτα ὀμόσαι λέγει .
τί τοίνυν ὤμοσε ;
μὴ εἰσελεύσεσθαι τῶν Ἰουδαίων τὸν λαὸν εἰς τὴν αὐτοῦ κατάπαυσιν ·
ὅπερ ἔσχε πέρας ἐπὶ τούτων , οἵτινες αὐτὸν κατὰ τὴν ἔρημον παροξύναντες ἔτυχον .
τῆς γὰρ ἐπηγγελμένης γῆς ἐκεῖνοι πεσόντες ἐν τῇ ἐρήμῳ τὸν κλῆρον οὐκ ἐδέξαντο .
Οὗπερ ὅτι καὶ τῆς ὄντως καταπαύσεως τῆς τοῦ αἰῶνος τοῦ μέλλοντος ὁ προφήτης ἐμνημόνευσεν 0 .
Οὐ γὰρ ἂν τὸν περὶ αὐτῆς λόγον ἤδη τέλος ἐσχηκότα ἀνέλαβεν , εἰ μή , καθά φησιν ὁ Παῦλος , ἑτέρας τινὸς καταπαύσεως ὑπολειφθείσης τοῖς μέλλουσιν ὑπακούειν ἐμέμνητο , ἐν ᾗ ἀπὸ πάντων ὁ Θεὸς τῶν νῦν ἔργων κατέπαυσεν .
Αἶνος ᾠδῆς τῷ Δαυΐδ , ὅτε ὁ οἶκος ᾠκοδόμητο μετὰ τὴν αἰχμαλωσίαν ·
ἀνεπίγραφος παρ Ἑβραίοις .
ψαλμὸς ϟεʹ .
Οὐδὲ οὗτος παρ Ἑβραίοις ὁ ψαλμὸς ἐπιγέγραπται , παρὰ μόνοις δὲ τοῖς Ἑβδομήκοντα ·
ὧν τὴν ἐπιγραφὴν εἰκότως ὁ Ἰουδαῖος ἠθέτησεν ·
ἐλέγχεται γὰρ ὑπ αὐτῆς , ὅτι σαφῶς ὁ ψαλμὸς εἰς τὸν λαὸν ἀναγέγραπται ·
ἐπειδὴ Δαυΐδ , οὗπέρ ἐστιν ὁ ψαλμὸς ᾠδή , πολὺ τῆς αἰχμαλωσίας , μεθ ἣν οἰκοδομηθῆναί φησι τὸν οἶκον ἡ ἐπιγραφή , τυγχάνει προγενέστερος 0 ·
ὥστε αἰχμαλωσίαν μὲν ἐκείνην λέγειν , περὶ ἧς οὕτω καὶ Παῦλος ἐκτίθεται 0 ·
ἀναβὰς εἰς ὕψος ᾐχμαλώτευσεν αἰχμαλωσίαν , ἔδωκε δόματα ἐν ἀνθρώποις .
Οἰκοδομὴν δὲ οἴκου τὴν τοῦ Θεοῦ προσαγορεύει σάρκωσιν .
φησὶ γὰρ αὐτὸς περὶ τῆς οἰκείας σαρκός ·
τούτου τοίνυν τοῦ οἴκου ἡ οἰκοδομὴ μετὰ τὴν αἰχμαλωσίαν τὴν ἡμετέραν πέπρακται , τὴν παρὰ τοῦ διαβόλου δηλαδὴ γενομένην .
ταύτην γὰρ ἐλευθερῶσαι ὁ Χριστὸς βουληθείς , καὶ σεσάρκωται .
περὶ ἧς αὐτὸς ὁ Δαυῒδ ἐν ἑτέρῳ μέρει τῆς προφητείας τοιαῦτα ἐξέθετο Ἀνέβης εἰς ὕψος , ᾐχμαλώτευσας αἰχμαλωσίαν .
ᾄσατε τῷ Κυρίῳ ᾆσμα καινόν , ᾄσατε τῷ Κυρίῳ , πᾶσα ἡ γῆ .
ᾄσατε τῷ Κυρίῳ , εὐλογήσατε τὸ ὄνομα αὐτοῦ .
ἀνθ ὅτου καινὸν ᾆσμα πᾶσαν ᾆσαι τὴν γῆν , οὐχὶ μόνην τὴν Ἰουδαίαν προσέταξεν , ἢ πάντως ἐπὶ καινοῖς θαύμασι 0 ;
καὶ μονονουχὶ κατὰ τοῦ Παύλου προλαβὼν ὁ Δαυῒδ εὐαγγελίζεται .
Εἴ τις ἐν Χριστῷ καινὴ κτίσις τὰ ἀρχαῖα παρῆλθεν 0 ·
τί δαὶ ἄρα τό , Καινὸν ᾆσμα , ἢ τίνος αὐτὸ παραδιδόντος εἰσόμεθα 0 ;
πολλὰς μὲν γὰρ ἡμῖν ὁ προφήτης ἐξέθετο ᾠδάς , ἀλλὰ καὶ καινὸν ᾆσμα νῦν εἰπών , ἕτερόν τι καινοπρεπὲς παρὰ ταύτας αἰνίττεται .
ᾖσε καὶ Ἡσαΐας ᾠδήν ·
ᾄσω γάρ , φησι , τῷ ἠγαπημένῳ ᾆσμα , τῷ ἀγαπητῷ μου , τῷ ἀμπελῶνί μου .
ἀμπελὼν ἐγενήθη τῷ ἠγαπημένῳ ἐν κέρατι , ἐν τόπῳ πίονι , καὶ τὰ τούτοις ἐχόμενα 0 .
ἀλλ οὐχ ἁρμόττει ταῦτα πᾶσαν ᾆσαι τὴν γῆν , μόνην δὲ τὴν Ἰουδαίαν , εἰς ἣν τὸ ᾆσαι λέγεται .
Οὐκοῦν πρὸς τὴν τῶν ἀγγέλων ᾠδὴν τὴν ἀναγεγραμμένην τοῦ Λουκᾶ 0 .
καινὴ γὰρ ὑπῆρχεν ἐκείνη .
καὶ γῆν ὅλην ὁ προφήτης παρέπεμψε , ἐπειδήπερ ὁ εὐαγγελιστὴς οὗτος τοιαῦτα τοῖς ἀγγέλοις μελῳδηθέντα μέμνηται ·
δόξα ἐν ὑψίστοις Θεῷ , καὶ ἐπὶ γῆς εἰρήνη , ἐν ἀνθρώποις εὐδοκία 0 .
ταῦτα δὲ πότε εἴρηται ;
ὅτε ὁ οἶκος ᾠκοδομήθη , τουτ έστιν , ὅτε Χριστὸς ἐσαρκώθη .
Αὐτοῦ γὰρ τικτομένου , ἄγγελοι ταῦτα ἐν Βηθλεὲμ σκιρτήσαντες ἐμελῴδησαν .
τρίτον δὲ ᾄδειν προστάξας , τρίτον ὀνομάζει τὸν Κύριον , ἐν τῷ Χριστῷ βουλόμενος τὴν Τριάδα δοξάζεσθαι .
διὰ γὰρ αὐτοῦ καὶ τὸ Πνεῦμα καὶ τὸν Πατέρα ἔγνωμεν .
ὅθεν ἁρμοδίως ἐπήγαγεν , Εὐλογήσατε τὸ ὄνομα αὐτοῦ ·
εἴ τε καὶ Πατρὸς λέγοις , εἴ τε τοῦ Υἱοῦ , εἴ τε τοῦ ἁγίου Πνεύματος 0 1 2 ·
ὄνομα γὰρ τῇ Τριάδι Θεός 0 ·
ὅπερ εὐλόγησαν οἱ τὴν καινὴν ᾠδὴν ἀποκαλύψαντες ἄγγελοι , ἐν προοιμίοις τῷ ἐν ὑψίστοις Θεῷ τὴν δόξαν ἀναπέμψαντες .
Εὐαγγελίζεσθε ἡμέραν ἐξ ἡμέρας τὸ σωτήριον τοῦ Θεοῦ ἡμῶν .
προκόπτοντος γὰρ τοῦ χρόνου , προκόπτει καὶ τὸ Εὐαγγέλιον , καὶ γνῶσις ἡ περὶ τοῦ Χριστοῦ πλατυνομένου τοῦ χρόνου συμπλατύνεται ·
ἀναγγείλατε ἐν τοῖς ἔθνεσι τὴν δόξαν αὐτοῦ , ἐν πᾶσι τοῖς λαοῖς τὰ θαυμάσια αὐτοῦ .
ἆρα μὴ ταῦτα ἐκδικεῖν ἑαυτῷ ὁ λαὸς τῶν Ἰουδαίων δύναται ;
πῶς γὰρ ἀναγγελεῖ τοῦ Θεοῦ τὴν δόξαν ἐν τοῖς ἔθνεσιν ὁ μη δὲ νόμον ἀναγινώσκειν ἔξω τῶν οἰκείων ὅρων συγχωρούμενος ;
τοῦτο γὰρ αὐτῶν Ἀμὼς ὁ προφήτης ἐμέμφετο ·
καὶ ἀνέγνωσαν ἔξω νόμον , καὶ ἐπεκαλέσαντο ὁμολογίας .
ἀναγγείλατε , ὅτι ἠγάπησαν ταῦτα πάντα οἱ υἱοὶ Ἰσραήλ , λέγει Κύριος ὁ Θεός .
καὶ τίς ἡ τιμωρία 0 ;
ἐγὼ δώσω ὑμῖν γομφιασμὸν ὀδόντων ἐν πάσαις ταῖς πόλεσιν ὑμῶν .
ὥστε ὁ Δαυῒδ σαφῶς τὴν εὐαγγελικὴν διαθήκην ἐδέξατο ·
πρῶτον μὲν εἰπών , Εὐαγγελίσασθε ·
ἔπειτα , Τοῖς ἔθνεσι καὶ πᾶσι τοῖς λαοῖς ἀναγγείλατε τὰ θαυμάσια τοῦ Θεοῦ , διαταξάμενος .
ὅτι οἱ δι αἵματος καὶ σαρκὸς γεννηθέντες εἰς θάνατον , δι ὕδατος καὶ βαπτίσματος εἰς ζωὴν ἀναγεννώμεθα 0 .
ταῦτα γὰρ τὰ θαυμάσια παραδοῦναι τοῖς ἔθνεσι τοὺς μαθητὰς ὁ Θεὸς ἐνετείλατο .
πορευθέντες μαθητεύσατε πάντα τὰ ἔθνη , βαπτίζοντες αὐτοὺς εἰς τὸ ὄνομα τοῦ Πατρός , καὶ τοῦ Υἱοῦ , καὶ τοῦ ἁγίου Πνεύματος , διδάσκοντες αὐτοὺς τηρεῖν πάντα ὅσα ἐνετειλάμην ὑμῖν .